Diari Oficial de la Generalitat Valenciana


Sumari del DOGV 5635, del 08-11-2007 (2007/13692)

RESOLUCIÓ de 6 de novembre de 2007, de la Conselleria d'Agricultura, Pesca i Alimentació, per la qual es preveuen ajudes a les explotacions agràries afectades per l'incendi forestal d'agost de 2007.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5635

Data del DOGV
:   08-11-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/13449


Data del document
:   06-11-2007

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * ajuda a l'agricultura
    * suport econòmic
    * incendi
    * explotació agrària
    * ajuda pública

RESOLUCIÓ de 6 de novembre de 2007, de la Conselleria d'Agricultura, Pesca i Alimentació, per la qual es preveuen ajudes a les explotacions agràries afectades per l'incendi forestal d'agost de 2007. [2007/13122]
L'incendi forestal declarat el dia 28 d'agost, que s'ha mantingut actiu durant els primers dies de setembre, ha arrasat la comarca de l'Alcalatén (Castelló) i ha causat pèrdues generalitzades especialment als municipis de les Useres, Atzeneta del Maestrat, Costur, Figueroles, l'Alcora i Lucena del Cid, alguns dels quals han arribat a veure cremat fins al 90% de la superfície del terme municipal.
A més de produir abundants pèrdues en una extensa massa forestal, l'incendi ha produït danys importants en els cultius (ametler, oliverar i garrofera) i en instal·lacions agropecuàries, a més d'afectar també la ramaderia de la zona, amb mort directa o per asfíxia d'animals. Tot això ha perjudicat greument l'economia de la zona i la de nombroses famílies els ingressos de les quals depenen de les rendes agràries.
La magnitud dels danys i el principi constitucional de solidaritat per a casos d'emergència com este fa necessari que des de la conselleria d'Agricultura, Pesca i Alimentació s'establisquen ajudes extraordinàries per a pal·liar les pèrdues patides i que contribuïsquen a recuperar amb rapidesa la productivitat i viabilitat econòmica de les explotacions afectades.
En virtut de tot això, d'acord amb allò que es preveu en la Llei 38/2003, de 17 de novembre, General de Subvencions, en el Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, com també en l'article 47.11b del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat, i fent ús de les atribucions que tinc conferides per mitjà de l'article 28 de la Llei 5/1983, de 30 de desembre, del Consell, segons la redacció feta en la Llei 12/2007, resolc:
Primer
Convocar la concessió d'ajudes directes destinades a les explotacions agràries afectades per l'incendi forestal de Castelló a final d'agost i principi de setembre d'enguany, ubicades als termes dels municipis que figuren com a annex II d'esta resolució.
Segon
Aprovar les bases que figuren en l'annex I, per les quals es regula la convocatòria d'ajudes destinades a les explotacions agràries indicades en l'apartat anterior.
Tercer
1. L'import de les ajudes previstes en estes bases es pagarà durant els exercicis 2008 i 2009 a càrrec de l'aplicació pressupostària 66.66.27.556.57, línia T1957, del capítol VII. L'import global màxim destinat a atendre les ajudes serà de 400.000 euros per a l'anualitat 2008, i de 300.000 euros per a l'anualitat 2009, de la línia esmentada.
2. Si la quantia resultant de les ajudes aprovades supera els totals establits, es prorratejarà entre les sol·licituds amb dret a subvenció.
Com que cal aplicar l'Orde de 26 de setembre de 1994, de la conselleria d'Economia i Hisenda, sobre tramitació anticipada d'expedients de despeses, caldrà ajustar-se a les disposicions de l'article 2.3 de l'orde esmentada, i la resolució de concessió queda condicionada a l'existència de crèdit adequat i suficient en els pressuposts de la Generalitat dels exercicis de 2008 i 2009.
Quart
Es faculta la directora general de Producció Agrària per a dictar els actes, les resolucions i les instruccions que calguen per a l'aplicació d'esta resolució.
Cinqué
En tot allò no previst en estes bases, els beneficiaris se sotmetran al que s'establix en el Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat, a la Llei de Pressuposts de la Generalitat per a l'exercici de què es tracte, a la Llei 38/2003, de 17 de novembre, General de Subvencions, i al seu reglament executiu, aprovat per mitjà del Reial Decret 887/2006, de 21 de juliol.
Sisé
La present ajuda serà compatible amb el mercat comú, d'acord amb l'apartat 2b de l'article 87 del Tractat Constitutiu de la Comunitat Europea.
El pagament de les ajudes concedides quedarà condicionat a la decisió positiva de la Comissió Europea sobre la seua compatibilitat amb el mercat comú, d'acord amb el que s'establix en l'article 88 del Tractat Constitutiu de la Unió Europea. Esta condició haurà de figurar en les resolucions de concessió de l'ajuda.
Seté
La present resolució posa fi a la via administrativa i contra esta podrà interposar-se, amb caràcter previ i potestatiu, un recurs de reposició davant de la consellera d'Agricultura, Pesca i Alimentació en el termini d'un mes comptador a partir de l'endemà de la publicació, d'acord amb les disposicions dels articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o impugnar-se directament davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, de conformitat amb les disposicions dels articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
València, 6 de novembre de 2007. La consellera d'Agricultura, Pesca i Alimentació: Maritina Hernández Miñana.
ANNEX I
Bases per les quals es regula la convocatòria d'ajudes destinades a les explotacions agràries afectades per l'incendi forestal d'agost de 2007
Primera. Objecte
Estes bases tenen com a objecte establir ajudes directes destinades a compensar les pèrdues per danys materials en explotacions agràries i ramaderes produïdes com a conseqüència de l'incendi que va afectar determinats municipis de la província de Castelló a final d'agost i principi de setembre d'enguany.
Segona. Àmbit territorial
L'àmbit territorial en què s'aplicaran les ajudes serà el dels termes municipals següents: les Useres, Atzeneta del Maestrat, Costur, l'Alcora, Figueroles i Lucena del Cid.
Tercera. Beneficiaris
Els beneficiaris d'estes ajudes seran en tot cas els subjectes prevists en l'article 11 de la Llei 38/2003, General de Subvencions, i caldrà que siga la persona física o jurídica la titular de l'explotació agrària afectada. També tindran accés a la condició de beneficiari les comunitats de béns, com també les petites i mitjanes explotacions agràries.
Quarta. Classes i quanties de les ajudes
1. Classes:
a) Es concediran ajudes directes per a la reconstrucció o reparació dels elements afectats o destruïts per l'incendi a les explotacions, entre els quals poden figurar les construccions destinades a l'exercici de la ramaderia, les seues dependències i instal·lacions, incloses les preses d'aigües i les tanques de finques de pasturatge. També per a la reposició d'animals morts per causa directa de l'incendi, com també altres factors de producció.
b) De la mateixa manera, es concediran ajudes directes per a la recuperació de la capacitat productiva dels cultius afectats per l'incendi.
2. L'ajuda consistirà en una subvenció estimada en funció de les pèrdues declarades, la reposició de les quals siga justificada, i l'import màxim es calcularà d'acord amb les quantitats que figuren en la base cinquena.
Cinquena. Càlcul i límits de les ajudes
1. Per al càlcul de les ajudes s'utilitzaran els barems següents per conceptes auxiliables:
a) Recuperació de la capacitat productiva dels cultius afectats.
- Ametler: 10 € per arbre afectat, amb un màxim de 2.650 €/ha.
- Garrofera: 20 € per arbre afectat, amb un màxim de 1.983 €/ha.
- Oliverar: 16,5 - per arbre afectat, amb un màxim de 2.650 €/ha.
- Pastures: 50 € per hectàrea afectada.
Este capítol tindrà una limitació màxima de 12.000 euros per explotació.
b) Mòduls per danys en infraestructura agrària. La reposició de les infraestructures afectades es compensarà d'acord amb les quanties següents:
- Tancament de pals amb filferro: 8 - per metre lineal.
- Tancament amb pals i malla galvanitzada: 15 € per metre lineal.
- Canonada de PVC per a subministrament d'aigua potable, instal'lada: 8,5 - per metre lineal.
- Destrucció total o parcial d'edificacions i instal'lacions agràries: 165 €/m².
Este capítol tindrà una limitació màxima de 12.000 euros per explotació.
c) Mòduls per pèrdua de bestiar i altres factors de producció.
- Oví i caprí: 80 €/un.
- Broilers: 5 ?/un.
- Catxaps i i conills d'engreix: 2,70 €/un.
- Conilles reproductores: 25 €/un.
- Palla i altres farratges: 60 € per tona.
Este capítol tindrà una limitació màxima de 6.000 euros per explotació.
2. En qualsevol cas, la quantia de les ajudes, acumulades si és el cas amb altres ajudes provinents d'altres administracions públiques o assegurances privades, no podrà superar el valor dels danys efectivament patits.
Sisena. Compatibilitat
El valor de les ajudes concedides en aplicació d'esta resolució no podrà superar en cap cas la diferència entre el valor del dany produït i l'import d'altres ajudes o indemnitzacions declarades compatibles o complementàries que, pels mateixos conceptes, puguen concedir altres administracions públiques o corresponguen en virtut de l'existència de pòlisses d'assegurança.
Setena. Presentació de les sol·licituds
1. Les sol·licituds d'ajuda es formularan emplenant el model previst en l'annex III de la resolució per la qual s'aproven estes bases, i caldrà presentar-les, adjuntant-hi una còpia, a les oficines comarcals de la conselleria o en qualsevol dels llocs que es determinen en l'article 38 de la Llei 30/1992, en el termini de 30 dies a partir de la data de publicació d'esta resolució en el Diari Oficial de la Comunitat Valenciana.
2. Les sol·licituds d'ajuda hauran d'anar acompanyades de la documentació següent:
a) Per a persones físiques: fotocòpia confrontada del DNI/NIF del titular. En el cas de comunitats de béns, a més, fotocòpia confrontada del CIF i poder notarial del representant, si n'hi ha.
b) Per a persones jurídiques: fotocòpia confrontada del CIF, escriptura de constitució de l'entitat, poder notarial del representant i DNI seu o qualsevol altre document admés en dret que ho justifique.
c) Imprés de manteniment de tercers degudament emplenat.
d) Fotocòpia confrontada de la pòlissa d'assegurança agrària en vigor, on s'indiquen les opcions d'assegurança indicades (si és el cas). En el supòsit de béns immobles, es presentarà la fotocòpia confrontada de la pòlissa d'assegurança en vigor.
e) Acreditació de la titularitat de l'explotació afectada, amb indicació de la parcel·la, partida i municipi a què pertany i referència SIGPAC, o qualsevol altre document que acredite en dret la titularitat de l'explotació: certificat de l'ajuntament del municipi on es trobe ubicada la parcel·la, rebut de la contribució, etc.
f) Per al supòsit que l'ajuda sol·licitada estiga destinada a la reconstrucció o reparació d'immobles, incloses les preses d'aigües i tanques de finques de pasturatge, s'hi acompanyarà una memòria descriptiva dels danys patits en què es detallaran les actuacions que cal realitzar i el pressupost desglossat.
g) Per al supòsit que la sol·licitud d'ajuda estiga destinada a la reposició de caps de bestiar morts per causa directa de l'incendi i altres factors de producció, o per a la recuperació de la capacitat productiva dels cultius afectats, es farà una relació de les espècies i les unitats a recuperar.
h) Declaració responsable de:
- No trobar-se sotmés a les prohibicions per a obtindre la condició de beneficiari establides en l'article 13 de la Llei 38/ 2003, de 17 de novembre, General de Subvencions.
- Ser certs els danys i les intensitats declarats en les unitats de producció afectades per l'incendi.
- Que les unitats de producció declarades estiguen en actiu.i) Clàusula de cessió drets de cobrament de les indemnitzacions o qualsevol dret econòmic que es perceba a favor de la Generalitat, com a conseqüència d'una eventual condemna per mitjà de sentència dictada per responsabilitat de tercers en l'incendi.
j) Llibre d'explotació ramadera (cartilla ramadera).
k) En el cas de comunitats de béns hauran d'aportar fotocòpia confrontada del CIF i poder notarial del representant, si n'hi ha.
l) Compromís dels integrants de les agrupacions sense personalitat jurídica de no dissoldre's fins que no haja transcorregut el termini de prescripció previst en els articles 39 i 65 de la Llei 38/2003, de 17 de novembre, General de Subvencions.
3. La presentació de la sol·licitud per part dels interessats comportarà l'autorització a l'òrgan gestor per a demanar els certificats de trobar-se al corrent de les obligacions fiscals (Agència Estatal de l'administració Tributària, Direcció General de Tributs de la Generalitat) i davant de la Seguretat Social, com també l'autorització per a sol·licitar davant de l'Agrupació Espanyola d'Entitats Asseguradores de les Assegurances Agràries Combinades SA (Agroseguro) informació sobre les actes de taxació de sinistre i valoracions d'indemnitzacions que esta haja practicat. Esta autorització es farà extensiva a altres entitats asseguradores amb què l'interessat tinga subscrites pòlisses.
Huitena. Procediment de concessió de la subvenció i òrgans competents
1. La instrucció del procediment correspondrà al Servici de Protecció de Rendes Agràries de la Direcció General de Producció Agrària que, amb la comprovació prèvia de les dades i petició d'informes necessaris en col·laboració amb les oficines comarcals de la conselleria d'Agricultura, Pesca i Alimentació, avaluarà les sol·licituds i elevarà la proposta de resolució a la Direcció General de Producció Agrària.
2. Per delegació de la consellera, la directora general de Producció Agrària serà la competent per a resoldre sobre la concessió, l'anul·lació, el pagament o el reintegrament d'estes ajudes. El termini màxim per a resoldre i notificar la concessió d'ajudes serà de sis mesos comptadors des de l'endemà de la publicació d'esta resolució en el Diari Oficial de la Comunitat Valenciana, i s'entendran desestimades les sol·licituds no resoltes i notificades en este termini en els termes prevists en l'article 44 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.
3. Esta resolució posarà fi a la via administrativa, i es podrà interposar un recurs de reposició davant del mateix òrgan que la va dictar en el termini d'un mes comptador des de l'endemà de la notificació, d'acord amb allò que s'establix en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, en la redacció feta en la Llei 4/1999, o directament un recurs contenciós administratiu en el termini de dos mesos comptadors des de l'endemà de la notificació, de conformitat amb el que s'establix en els articles 10 i 46 de la Llei de la Jurisdicció Contenciosa Administrativa.
Novena. Termini, forma de justificació i pagament
1. S'aplicarà el que s'establix en l'article 30 de la Llei 38/2003, de 17 de novembre, General de Subvencions, i 69 i següents del Reial Decret 887/2006, de 21 de juliol, pel qual s'aprova el reglament de la llei esmentada.
2. Forma de justificació:
a) Quan es tracte d'ajudes directes que tinguen com a finalitat la reconstrucció o reparació d'elements afectats o reposició d'animals morts i altres factors de producció prevists en el paràgraf a de l'apartat 1 de la base quarta, la justificació per part del beneficiari es durà a terme per mitjà de la presentació d'un compte justificatiu simplificat, que amb caràcter general contindrà la documentació següent:
- Una memòria d'actuació, amb indicació de les inversions realitzades i el cost amb desglossament de cada una de les despeses efectuades.
- Juntament amb el compte justificatiu, caldrà presentar les factures corresponents.El període durant el qual el beneficiari haurà de destinar els béns a la finalitat concreta per a la qual es va concedir esta ajuda serà de cinc anys en el cas de béns inscriptibles en un registre públic, i dos anys per a la resta de béns.
b) Per al supòsit que l'ajuda concedida estiga destinada a la recuperació de la capacitat productiva dels cultius afectats segons el que es preveu en el paràgraf b de l'apartat 1 de la base quarta, la justificació per part del beneficiari es durà a terme per mitjà de declaració responsable de les actuacions realitzades per a recuperar la capacitat productiva o per mitjà de la presentació de les factures corresponents.
3. Termini de justificació. El termini de presentació de la documentació justificativa que acredite la realització de la despesa serà fins a l'1 d'abril de 2009.
No obstant això, quan l'ajuda concedida tinga com a finalitat la recuperació dels elements afectats o destruïts als quals es fa referència en el paràgraf a de l'apartat 1 de la base quarta, el termini de justificació serà de sis mesos comptadors des de l'endemà de la publicació de la resolució de concessió de la convocatòria en el Diari Oficial de la Comunitat Valenciana, sense perjudici que l'òrgan concedent puga atorgar una ampliació del termini establit per a la presentació de la justificació.
4. El pagament de la subvenció es realitzarà contra certificat expedit pels servicis competents de la conselleria d'Agricultura, Pesca i Alimentació que indique que s'han dut a terme les inversions i les despeses subvencionades.
Deu. Controls
La conselleria d'Agricultura, Pesca i Alimentació realitzarà els controls administratius i les inspeccions tècniques establides en el pla de controls corresponent, aprovat per mitjà d'una resolució del secretari autonòmic de la conselleria d'Agricultura, Pesca i Alimentació. Tot això a fi de comprovar la veracitat de les dades consignades en la documentació presentada, com també el compliment dels requisits per a la percepció de l'ajuda. El beneficiari està obligat a col·laborar en esta inspecció proporcionant les dades requerides i facilitant, si és el cas, l'accés a l'explotació.
La falsedat de la declaració responsable donarà lloc a la devolució de l'ajuda concedida, independentment de les sancions que, si és el cas, en resulten exigibles.
Onze. Incompliment
L'incompliment per part del beneficiari de qualsevol de les condicions establides en estes bases donarà lloc a la pèrdua de la concessió de l'ajuda i a la devolució, si és el cas, de les quantitats indegudament percebudes, sense perjudici d'altres responsabilitats que pertoquen.
Dotze. Clàusula de cessió de drets de cobrament
El sol·licitant de l'ajuda cedirà a la Generalitat els drets de cobrament d'indemnitzacions o qualsevol dret econòmic que li corresponga com a conseqüència d'una eventual condemna per mitjà de sentència dictada per responsabilitat de tercers en l'incendi que dóna lloc a les presents ajudes públiques. Els drets cedits a la Generalitat tindran com a límit màxim l'import de l'ajuda concedida.
Tretze. Revisió
Tota alteració de les condicions tingudes en compte per a la concessió de la subvenció podrà donar lloc a la modificació de la resolució de concessió.